Ettevõtte kontor on nagu visiitkaart. Kontor kujundab brändi esmamulje ja usaldusväärsuse nii uute töötajate, klientide kui ka koostööpartnerite ees. Läbimõeldud kontori planeering on oluline, sest see tagab õnneliku töökeskkonna ja tulemustele orienteeritud kollektiivi.
Millele tuleks, aga mõelda, kui plaanid ehitada uut kontorit?
Väldi päringut, kus ainsaks infoks on: „kontor 10-12 töötajale“. Sellise algelise sisendinfo baasil on paraku võimatu hinnapakkumist teha.
Kontori ruumide planeerimine võib tunduda algselt lihtne, kuid süvenedes võib see osutuda oluliselt keerukamaks ka näiteks eramu ehitusest. Toome mõned näited, millele tuleb kohe alguses tähelepanu pöörata:
- Kas hoone on ühe- või mitmekordne?
- Kas vajate klientidele avatud vastuvõtuala koos administraatoriga?
- Kui suur on külastajate voog päeva lõikes?
- Kui palju on töötajaid, mehi ja naisi?
- Kas soovite avatud kontorit või eraldi kabinette?
- Kui palju vajad eraldi nõupidamisruume?
- Kas on olemas toote-/müüginäidiste väljapanek?
- Kas on vajadust kohvinurgale, köögile, söögialale?
- Kas planeerite lastele mängutuba?
- Kas on vajadust eriotstarbeliste ruumide järgi nagu nt. ladu, puhkeruum, arhiiv, pesu-/riietusruum?
- Milline on hoone kütte-/jahutus-, ventilatsioonilahendus ja kas on vaja eraldi tehnoruumi seadmetele?
- Kas soovite tulevikus hoonet laiendada või teisaldada?
- Kas kontor paikneb suurema tootmishoone sees või täiesti eraldiseisvana? (Näiteks Akso-Haus tootmishoonesse on ehitatud kahekordne kontorihoone, kus esimesel korrusel paiknevad tootmishalli kütteseadmed, töötajate pesu-/riietusruumid ja tualetid. Teisel korrusel aga juhtiva personali tööruumid.)
Vastates eelnevatele küsimustele on võimalik koostada kontorihoone eskiiskavand. Eskiiskavandi koostamiseks kulub vastavalt hoone keerukusele 10 kuni 30 töötundi. Põhjalikult läbi mõeldud eskiiskavandi järgselt on võimalik teha indikatiivne hinnapakkumine.
Visuaalselt põnevamate lahendite otsingul on võimalik kaasata ka Akso-Haus koostööpartner KTA (Kadarik Tüür Arhitektuuribüroo). Koos leiame lahendused ka kõige lennukamatele ideedele alates arhitektuurist kuni sise- ja maastikukujunduseni.
Kui Sinu ettevõttel on plaanis uue kontori ehitus, siis võtke meiega ühendust email@example.com. Lisage juurde ka kontorihoone planeeritav krundi aadress ning peagi võimegi kohtuda juba silmast silma.